Mesto Spišská Belá



 Petzvalova 18, 059 01 Spišská Belá

**Materiál na zasadnutie Mestského zastupiteľstva**

**v Spišskej Belej dňa 31.1.2018**

**Názov materiálu:**

**Návrh na vybudovanie polopodzemných kontajnerov na komunálny odpad na sídlisku na Mierovej ulici v Spišskej Belej**

V zmysle skoršej opakovanej diskusie v mestskom zastupiteľstve na tému nakladania s odpadmi a triedenia komunálneho odpadu sa navrhuje vybudovanie polopodzemných kontajnerov na sídlisku na Mierovej ulici v Spišskej Belej .

Mesto predbežne (nezáväzne) oslovilo dvoch známych slovenských dodávateľov polopodzemných kontajnerov a v prílohe sú priložené 2 orientačné cenové ponuky s ďalšou technickou špecifikáciou .

Mesto plánuje v tomto štádiu umiestniť polopodzemné kontajnery (ako pilotný projekte) na sídlisku na Mierovej ulici. Po posúdení sa navrhujú zriadiť 3 zberné miesta s novými polopodzemnými kontajnermi na mieste súčasných 3 separačných hniezd, ktoré sa odstránia.

Každé zberné miesto bude obsahovať

- kontajner na ostatný komunálny odpad - objem 5 m3 - počet 2 ks

- kontajner na plasty - objem 5 m3 - počet 1 ks

- kontajner na papier - objem 3 m3 - počet 1 ks

- kontajner na sklo - objem 3 m3 - počet 1 ks

- kontajner na kovy - objem 1,5 m3 - počet 1 ks

Predpokladané náklady na 1 zberné miesto (v počte vyššie uvedených 6 ks kontajnerov) sú na úrovni: 15 700 EUR (Ak sa použijú plastové vnútorné silo) a 13 300 EUR (Ak sa použijú vrecové vnútorné silo). Takže v prípade 3 zberných miest by išlo o sumu 47 100 EUR (s DPH).

K uvedenej cnene je potrebné pripočítať náklady na samotné osadenie týchto kontajnerov (výkupové práce, osadenie kontajnerov a úprava povrchu – vydlaždenie betónovou dlažbou), pričom na jedno zberné miesto sa predpokladá náklad do 3000 EUR, teda v prípade 3 zberných miest celkom do 9 000 EUR. Tieto stavebné práce bude realizovať Mestský podnik Spišská Belá s.r.o.

Okrem toho je potrebné, aby Mestský podnik si zabezpečil špeciálne zberové vozidlo na zvoz tohto odpadu – formou prestavby súčasného auta, prenájmu auta alebo zabezpečenia tejto dopravy inou osobou.

Doterajšie skúsenosti z niektorých slovenských miest, ako aj z partnerského poľského mesta Ožarow potvrdzujú, že tento systém zberu sa im osvedčil: zvýšilo sa množstvo vytriedeného odpadu, znížili sa náklady na zber odpadu (nižšia frekvencia odvozu – z dôvodu väčšieho objemu kontajnerov) a výrazne sa zlepšil poriadok hygiena okolo zberných miest.

V Spišskej Belej 26.1.2018

Predkladá : JUDr. Štefan Bieľak, primátor mesta